టాంజానియా
టాంజానియా లేదా యునైటెడ్ రిపబ్లిక్ ఆఫ్ టాంజానియా (ఆంగ్లం : The United Republic of Tanzania, తూర్పు ఆఫ్రికా లోని ఒక సార్వభౌమ రాజ్యం. దీని ఉత్తరాన కెన్యా మరియు ఉగాండా, పశ్చిమాన రువాండా, బురుండీ మరియు కాంగో, దక్షిణాన జాంబియా, మలావి మరియు మొజాంబిక్, మరియు తూర్పున హిందూ మహాసముద్రం ఎల్లలుగా గలవు.
ప్రవాస భారతీయులు
కెన్యా, ఉగాండా మరియు టాంజానియా వంటి ఆధునిక దేశాలకు భారతీయ వలసలు ఒక శతాబ్దం క్రితం ప్రారంభమయ్యాయి, ఈ దేశాలు బ్రిటీష్ తూర్పు ఆఫ్రికాలో భాగంగా ఉన్నప్పుడు ఈ వలసలు జరిగాయి. ఎక్కువ మంది వలసదారులు గుజరాతీ లేదా పంజాబీ ప్రాంతానికి చెందినవారు. 1960వ దశకంలో ఇక్కడ వారి సంఖ్య 500,000 వరకు ఉంది. భారతీయల-నేతృత్వంలోని వ్యాపారాలు ఈ దేశాల ఆర్థిక వ్యవస్థలకు వెన్నుముకగా ఉన్నాయి. చిన్న గ్రామీణ పచారీ దుకాణాల నుంచి చక్కెర మిల్లుల వరకు గతంలో వీరి వ్యాపార పరిధి విస్తరించివుంది. అంతేకాకుండా, వైద్యులు, ఉపాధ్యాయులు, ఇంజనీర్లు వంటి భారతీయ నిపుణులు ఈ దేశాల అభివృద్ధిలో ముఖ్యమైన పాత్ర పోషించారు. 1960వ దశకంలో బ్రిటన్ నుంచి స్వాతంత్ర్యం పొందిన తరువాత ఎక్కువ మంది ఆసియన్‌లు ఈ దేశాల నుంచి వెళ్లపోవడం లేదా వారిని బలవంతంగా వెళ్లగొట్టడం జరిగింది (1970వ దశకంలో ఉగాండాలో ఐది అమీన్ చేత). వీరిలో ఎక్కువ మంది బ్రిటన్ లేదా భారతదేశం లేదా USA మరియు కెనడా వంటి ఇతర ప్రసిద్ధ గమ్యస్థానాలకు తరలివెళ్లారు.